ร้านไอศครีมชื่อดังที่มาจากประเทศสวิตเซอร์แลนด์
แหม่.. แค่ชื่อร้านก็ดูดีมีระดับล่ะ แถมร้านยังตกแต่ง
ได้แนวเรียบหรูอีกด้วย ตอนแรกผมไม่กล้าเข้าเลย
มีโอกาศเดินผ่านเลยแอบส่องประมาณ 2-3 รอบได้
ในที่สุดความอยากรู้ก็ชนะ เลยต้องแวะลองหน่อย

โดยร้านไอติมสุดหรูนี่ก็จะอยู่ที่ CTW ชั้น 7 นั่นเอง
จะอยู่แถวๆบันไดเลื่อนทางขึ้น GMM Live House
ร้านนี้น่าจะเพิ่งเปิดใหม่ เมื่อก่อนผมจำได้ว่ามันไม่มี
ร้านเล็กๆอยู่ตรงกลางเลย หาไม่ยากครับสะดุดตาดี
สีแดงแนวเรียบๆแต่หรูได้ใจ ราคาก็จัดหนักตามนั้น

บรรยกาศในร้านก็จะเต็มไปด้วยธีม ดำ-แดง ดูโหดๆ
โดยจะมีโต๊ะให้นั่งทั้งด้าน ซ้าย-ขวา ของร้านเลย
ในร้านก็จะมีโต๊ะนิดหน่อย รวมกันแล้วเกือบ 10 โต๊ะ
จะว่าไปแล้วก็สวยน่านั่งดีนะ เก้าอี้ก็นุ่มใช้ได้เลยล่ะ

เดินเข้ามาปุ๊บก็จะเจอของหวานวางเรียงรายกันอยู่
มีทั้งพวกคาราเมลทาร์ต, ไอศครีมต่างๆ, ชีกเค้ก
ให้เลือกเต็มไปหมด ราคาก็ตามคุณภาพนั่นแหละ
ร้านนี้ส่วนใหญ่จะทานไอศครัมกันเห็นว่าโคนอร่อย
(เดี๋ยวนี้ร้านไอติมโคนเริ่มอร่อยกว่าไอติมกันล่ะนะ)

โคนที่นี่ก็จะนำวาฟเฟิลร้อนๆมาอัดใส่แม่พิมพ์เลย
ทำกับแบบสดร้อนๆเลยแหะ กลิ่นหอมหวานใช้ได้
แถมตัววาฟเฟิลเองก็รสชาติดีสมคำร่ำลืออีกด้วย
เอ้า..รออะไรล่ะครับผมก็สั่งมาลองชิมในทันทีเลย

• 2 Scoops Cone (260.-)
  - Passion Fruit & Mango
    เป็นไอติมที่อร่อยใช้ได้เลยทีเดียวสมราคาเลย
    เนื้อไอศครีมเหนียวนุ่มใช้ได้ รสชาติก็ตามชื่อ
    รสเปรี้ยวๆของ passion fruit และรสหวานนิดๆ
    ของมะม่วงนั้นเข้ากันได้ดีเลยทีเดียวล่ะ
  - Panna Cotta
    รสชาติไม่ค่อยหวานมาก รสชาติเข้มข้นครีมๆ
    คือผมนี่ไม่รู้จะอธิบายยังไงดีเลย รสชาติของ
    passion fruit นี่ทำลิ้นผมชาหมดซะก่อน

การบริการพนักงานก็เฉยๆ ไม่ได้ยิ้มแย้มอะไรนัก
ไม่มีการแนะนำเมนูอะไรใดๆ ถามเมื่อไหร่ค่อยตอบ
แต่ก็ได้ของไวดีครับ รวมๆก็โอเคพอใช้ได้อ่านะ
แต่ถ้าไปฝึกพนักงานให้เฟรนลี่กว่านี้หน่อยคงดี